กระบะเสียหลักพุ่งอัดพ่วง 18 ล้อยับดับ 2 ศพ ที่จอมทองคาดฝนตกถนนลื่น
กระบะขนทรายวิ่งฝ่าฝน เสียหลักชนกับรถบรรทุกพ่วง 18 ล้อ จนพังยับ 2 หนุ่มในรถกระบะดับคาที่ บนถนนสายเชียงใหม่-ฮอด ก่อนถึง รพ.จอมทอง ตร.เร่งสอบสวนคู่กรณีและชาวบ้าน เพื่อหาสาเหตุที่แท้จริงเมื่อช่วงบ่ายวันที่ 3 ก.ค.63 ผู้สื่อข่าวรายงานว่า เกิดอุบัติเหตุรถกระบะบรรทุกทรายไปก่อสร้างบ้าน วิ่งฝ่าสายฝนที่ตกหนักมาแล้วเจอถนนลื่น ทำให้รถเสียหลักข้ามเลนไปชนกับรถบรรทุกพ่วง 18 ล้อที่วิ่งสวนมาอย่างแรง ทำให้คนขับรถกระบะและผู้โดยสารตายคาที่ ส่วนรถพ่วง 18 ล้อ ก็เสียหลักชนรถกระบะอีกคันจนตกลงข้างทางภาพวงจรปิดจากร้านจอมทองเทพนิมิต บันทึกภาพเหตุการณ์ขณะที่รถบรรทุกพ่วง 18 ล้อ 83-0144 เชียงใหม่ ชนกับรถกระบะโตโยต้าสีน้ำเงินหมายเลขทะเบียน ผพ 7768 เชียงใหม่ ไถไปตามถนนเหตุการณ์ดังกล่าวเกิดขึ้นถนนสายเชียงใหม่-ฮอด บ้านดอยแก้ว ต.ดอยแก้ว อ.จอมทอง ก่อนถึงหน้าโรงพยาบาลจอมทองหลังเกิดเหตุ พ.ต.ท.ชานนท์ ทองอินทร์ พนักงานสอบสวนพร้อมด้วย เจ้าหน้าที่ตำรวจ สภ.จอมทอง เจ้าหน้าที่กู้ชีพเทศบาลตำบลจอมทอง และเจ้าหน้าที่กู้ชีพโรงพยาบาลจอมทอง ลงพื้นที่ตำรวจสอบที่เกิดเหตุ และซึ่งเจ้าหน้าที่ต้องใช้เครื่องตัดถ่าง งัดร่างคนขับที่เสียชีวิตออกจากซากรถกระบะอีซูซุ หมายเลขทะเบียน ผก 6885 เชียงใหม่ ในสภาพพังยับเยิน และมีทรายถมเต็มห้องโดยสาร ทราบชื่อผู้เสียชีวิตทั้งสอง คือ นายนิวัติ ปันนะสุข คนขับรถ และนายสมบูรณ์ ยานะโส ผู้โดยสารจากการสอบถามญาติผู้ตายทราบว่า ผู้ตายกำลังก่อสร้างบ้านและออกไปซื้อทรายกับคนงานก่อสร้างบรรทุกกลับมาสร้างบ้านส่วนชาวบ้านที่เห็นเหตุการณ์ เล่าว่า เห็นผู้ตายขับรถกระบะ มุ่งหน้าไปทางอำเภอฮอด เมื่อถึงที่เกิดเหตุเป็นช่วงที่ฝนกำลังตกและรถคันดังกล่าวได้ เสียหลักพุ่งชนล้อหน้ารถบรรทุกพ่วง 18 ล้อ อย่างจังทำให้รถพ่วงพุ่งชนรถกระบะโตโยต้าสีน้ำเงินจนตกลงข้างทางด้านเจ้าหน้าที่ตำรวจ สภ.จอมทอง เปิดเผยว่า สาเหตุของการเกิดอุบัติเหตุครั้งนี้ คาดว่าน่าจะเกิดจากรถกระบะบรรทุกทรายมาเต็มคันรถ อาจทำให้ล้อหน้าเหินและเสียการทรงตัว เมื่อฝนตกทำให้ถนนลื่นเสียหลักพุ่งชนรถพ่วง 18 ล้อ จนเกิดการสูญเสียในที่สุด อย่างไรก็ตามหลังจากนี้เจ้าหน้าที่จะสอบสวนคู่กรณีและชาวบ้านที่เหตุเหตุการณ์เพื่อสรุปสำนวนคดีอีกครั้งหนึ่ง.
กระบะขนทรายวิ่งฝ่าฝน เสียหลักชนกับรถบรรทุกพ่วง 18 ล้อ จนพังยับ 2 หนุ่มในรถกระบะดับคาที่ บนถนนสายเชียงใหม่-ฮอด ก่อนถึง รพ.จอมทอง ตร.เร่งสอบสวนคู่กรณีและชาวบ้านเพื่อหาสาเหตุที่แท้จริง
กระบะเสียหลัก,กระบะชนพ่วง 18 ล้อ,ถนนสายเชียงใหม่-ฮอด,อ.จอมทอง,เชียงใหม่,ตาย 2 ศพ,ข่าวรถชน,ข่าวทั่วไป